ธนารักษ์เตรียมผลิตเหรียญหมุนเวียน 9 ชนิดในรัชกาลที่10
กรมธนารักษ์ เตรียมผลิตเหรียญหมุนเวียนในรัชกาลที่10 หลังสมเด็จพระเจ้าอยู่หัวพระราชทานแบบมาแล้ว คาดเริ่มผลิตได้ปี2561
19 ก.ย. 2560

กรมธนารักษ์ เตรียมผลิตเหรียญหมุนเวียนในรัชกาลที่10 หลังสมเด็จพระเจ้าอยู่หัวพระราชทานแบบมาแล้ว คาดเริ่มผลิตได้ปี2561เมื่อวันที่ 19 ก.ย. นายพชร อนันตศิลป์ อธิบดีกรมธนารักษ์ กล่าวว่า ขณะนี้กรมธนารักษ์อยู่ระหว่างจัดทำกฎกระทรวงตาม พ.ร.บ.เงินตรา พ.ศ. 2501 เพื่อเสนอให้คณะรัฐมนตรี (ครม.)อนุมัติการผลิตเหรียญหมุนเวียน 9 ชนิด ตั้งแต่เหรียญ 10 บาท จนถึง 1 สตางค์ ในรัชกาลที่ 10 โดยสมเด็จพระเจ้าอยู่หัวมหาวชิราลงกรณ์ บดินทรเทพยวรางกูร พระราชทานแบบเหรียญมาแล้ว ทั้งนี้คาดว่าการผลิตเหรียญใหม่จะเริ่มในปีงบประมาณ 2561ส่วนยอดจองเหรียญที่ระลึกในโอกาสการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร รอบที่ 2 วันแรกเมื่อวันที่ 18 ก.ย.ที่ผ่านมา พบว่าเหรียญทองคงเหลือ 18,925 เหรียญ เหรียญเงินคงเหลือ 184,935 เหรียญ และเหรียญคิวโปรนิกเกิลคงเหลือ 22.6 ล้านเหรียญ ส่วนเหรียญทองแดงรมดำพ่นทรายหมดแล้ว และรอบนี้จะเป็นรอบสุดท้ายที่เปิดให้ประชาชนจองเหรียญ